title: Komisijas Īstenošanas direktīva (ES) 2020/432 (2020. gada 23. marts), ar ko groza Padomes Direktīvu 2002/55/EK attiecībā uz dārzeņu definīciju un ģinšu un sugu sarakstu tās 2. panta 1. punkta b) apakšpunktā (Dokuments attiecas uz EEZ)

text:
                  24.3.2020

                  LV

                  Eiropas Savienības Oficiālais Vēstnesis

                  L 88/3

         KOMISIJAS ĪSTENOŠANAS DIREKTĪVA (ES) 2020/432
         (2020. gada 23. marts),
         ar ko groza Padomes Direktīvu 2002/55/EK attiecībā uz dārzeņu definīciju un ģinšu un sugu sarakstu tās 2. panta 1. punkta b) apakšpunktā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (1) un jo īpaši tās 2. panta 2. punktu,
         tā kā:

                     (1)

                     Komisijas Īstenošanas direktīvā (ES) 2019/990 (2), ar kuru tika grozīts Direktīvas 2002/55/EK 2. panta 1. punkta b) apakšpunkts, pirms tabulas esošā jēdziena “dārzeņi” definīcija minētajā pantā tika kļūdaini svītrota. Tādējādi Direktīvas 2002/55/EK 2. panta 1. punkta b) apakšpunktā vairs nav jēdziena “dārzeņi” definīcijas, kas bija būtiska minētās direktīvas daļa.

                     (2)

                     Tāpēc Direktīva 2002/55/EK būtu attiecīgi jālabo.

                     (3)

                     Juridiskās noteiktības labad šajā direktīvā noteiktajai transponēšanas dienai vajadzētu atbilst Īstenošanas direktīvā (ES) 2019/990 noteiktajai transponēšanas dienai.

                     (4)

                     Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO DIREKTĪVU.

            1. pants
            Grozījumi Direktīvā 2002/55/EK
            Direktīvu 2002/55/EK groza, kā noteikts šīs direktīvas pielikumā.

            2. pants
            Transponēšana

               1.   Dalībvalstis vēlākais līdz 2020. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
               Tās piemēro minētos noteikumus no 2020. gada 1. jūlija.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Adresāti
            Šī direktīva ir adresēta dalībvalstīm.

            Briselē, 2020. gada 23. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 193, 20.7.2002., 33. lpp.

            (2)  Komisijas 2019. gada 17. jūnija Īstenošanas direktīva (ES) 2019/990, ar ko groza ģinšu un sugu sarakstu Padomes Direktīvas 2002/55/EK 2. panta 1. punkta b) apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā (OV L 160, 18.6.2019., 14. lpp.).

            PIELIKUMS
            Direktīvas 2002/55/EK 2. panta 1. punkta b) apakšpunktu aizstāj ar šādu:

                        “b)

                        “dārzeņi”: turpmāk minēto sugu augi, kas paredzēti lauksaimniecības vai dārzkopības produktu ražošanai, bet ne dekoratīviem mērķiem:

               Allium cepa L.

                        —

                           Cepa grupa (sīpoli, dārza sīpoli)

                        —

                           Aggregatum grupa (šalotes)

               Allium fistulosum L. (lielloku sīpols)

                        —

                        visas šķirnes

               Allium porrum L. (puravs)

                        —

                        visas šķirnes

               Allium sativum L. (ķiploks)

                        —

                        visas šķirnes

               Allium schoenoprasum L. (maurloks)

                        —

                        visas šķirnes

               Anthriscus cerefolium (L.) Hoffm. (kārvele)

                        —

                        visas šķirnes

               Apium graveolens L.

                        —

                        Seleriju grupa

                        —

                        Sakņu seleriju grupa

               Asparagus officinalis L. (sparģelis)

                        —

                        visas šķirnes

               Beta vulgaris L.

                        —

                        Galda biešu grupa (bietes, tostarp Cheltenham bietes)

                        —

                        Lapu biešu grupa (mangoldi jeb lapu bietes)

               Brassica oleracea L.

                        —

                        Lapu kāpostu grupa

                        —

                        Ziedkāpostu grupa

                        —

                        Galviņkāpostu grupa (sarkanie kāposti un baltie kāposti)

                        —

                        Briseles kāpostu grupa

                        —

                        Kolrābju grupa

                        —

                        Savojas kāpostu grupa

                        —

                        Brokoļu grupa (brokoļveidīgie un sparģeļkāpostveidīgie)

                        —

                        Toskānas kāpostu grupa

                        —

                           Tronchuda grupa (Portugāles kāposti)

               Brassica rapa L.

                        —

                        Ķīnas kāpostu grupa

                        —

                        Rāceņu grupa

               Capsicum annuum L. (dārzeņpipars)

                        —

                        visas šķirnes

               Cichorium endivia L. (endīvija)

                        —

                        visas šķirnes

               Cichorium intybus L.

                        —

                        Vitlufa cigoriņu grupa

                        —

                        Lapu cigoriņu grupa (liellapu cigoriņi jeb itāļu cigoriņi)

                        —

                        Rūpniecisko (sakņu) cigoriņu grupa

               Citrullus lanatus (Thunb.) Matsum. et Nakai (arbūzs)

                        —

                        visas šķirnes

               Cucumis melo L. (melone)

                        —

                        visas šķirnes

               Cucumis sativus L.

                        —

                        Gurķu grupa

                        —

                        Īsaugļu gurķu grupa

               Cucurbita maxima Duchesne (lielaugļu ķirbis)

                        —

                        visas šķirnes

               Cucurbita pepo L. (parastais ķirbis, arī nobriedis ķirbis un patisons, vai kabacis, arī nenobriedis patisons)

                        —

                        visas šķirnes

               Cynara cardunculus L.

                        —

                        Artišoku grupa

                        —

                        Lapu artišoku grupa

               Daucus carota L. (galda burkāns un lopbarības burkāns)

                        —

                        visas šķirnes

               Foeniculum vulgare Mill. (fenhelis)

                        —

                           Azoricum grupa

               Lactuca sativa L. (dārza salāts)

                        —

                        visas šķirnes

               Solanum lycopersicum L. (tomāts)

                        —

                        visas šķirnes

               Petroselinum crispum (Mill.) Nyman ex A. W. Hill

                        —

                        Lapu pētersīļu grupa

                        —

                        Sakņu pētersīļu grupa

               Phaseolus coccineus L. (daudzziedu pupiņa)

                        —

                        visas šķirnes

               Phaseolus vulgaris L.

                        —

                        Krūmu pupiņu grupa

                        —

                        Kāršu pupiņu grupa

               Pisum sativum L.

                        —

                        Lobāmo zirņu grupa

                        —

                        Šķautņaino zirņu grupa

                        —

                        Cukurzirņu grupa

               Raphanus sativus L.

                        —

                        Redīsu grupa

                        —

                        Rutku grupa

               Rheum rhabarbarum L. (rabarbers)

                        —

                        visas šķirnes

               Scorzonera hispanica L. (melnsakne)

                        —

                        visas šķirnes

               Solanum melongena L. (baklažāns)

                        —

                        visas šķirnes

               Spinacia oleracea L. (spināts)

                        —

                        visas šķirnes

               Valerianella locusta (L.) Laterr. (lauka salāts jeb salātu baldriņš)

                        —

                        visas šķirnes

               Vicia faba L. (lauka pupa)

                        —

                        visas šķirnes

               Zea mays L.

                        —

                        Cukurkukurūzu grupa

                        —

                        Plīsējkukurūzu grupa

                  Visi iepriekš minēto sugu un grupu hibrīdi.”


title: Komisijas Deleģētā direktīva (ES) 2021/647 (2021. gada 15. janvāris), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu dažu svina un sešvērtīgā hroma savienojumu izmantošanai civilām (profesionālām) vajadzībām paredzētu sprāgstvielu elektriskajos un elektroniskajos iniciatoros (Dokuments attiecas uz EEZ)

text:
                  20.4.2021

                  LV

                  Eiropas Savienības Oficiālais Vēstnesis

                  L 133/54

         KOMISIJAS DELEĢĒTĀ DIREKTĪVA (ES) 2021/647
         (2021. gada 15. janvāris),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu dažu svina un sešvērtīgā hroma savienojumu izmantošanai civilām (profesionālām) vajadzībām paredzētu sprāgstvielu elektriskajos un elektroniskajos iniciatoros
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2011/65/ES (2011. gada 8. jūnijs) par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo ierobežojumu nepiemēro noteiktiem minētās direktīvas III pielikumā uzskaitītajiem lietojumiem, kam piešķirts atbrīvojums.

                     (2)

                     Elektrisko un elektronisko iekārtu kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Svins un sešvērtīgais hroms ir Direktīvas 2011/65/ES II pielikumā iekļautas ierobežota izmantojuma vielas.

                     (4)

                     Komisija 2018. gada 19. janvārī atbilstīgi Direktīvas 2011/65/ES 5. panta 3. punktam saņēma pieteikumu minētās direktīvas III pielikumā iekļaut atbrīvojumu attiecībā uz svina un sešvērtīgā hroma savienojumu izmantošanu civilām (profesionālām) vajadzībām paredzētu sprāgstvielu elektriskajos un elektroniskajos iniciatoros (“pieprasītais atbrīvojums”).

                     (5)

                     Izvērtējot pieprasījumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu. Šīs apspriešanas laikā saņemtās piezīmes tika darītas publiski pieejamas īpašā tīmekļa vietnē.

                     (6)

                     Daži svina un sešvērtīgā hroma savienojumi tiek izmantoti svarīgās elektrisko un elektronisko iniciatoru (EEI) detaļās, piemēram, elektriskajos tiltiņdetonatoros, iniciējošās sprāgstvielas lādiņos un pirotehniskās aiztures lādiņos. EEI ir daļa no elektriskajiem un elektroniskajiem detonatoriem, ko galvenokārt izmanto derīgo izrakteņu ieguvei, būvniecības un ēku nojaukšanas darbībām, kā arī integrētu glābšanas sistēmu komponentiem.

                     (7)

                     EEI sastāvā esošajam svina diazīdam, svina stifnātam, svina dipikramātam, svina mīnijam (svina tetroksīdam), svina dioksīdam, kā arī tirgū pieejamo EEI ilglaicīgas pirotehniskās aiztures lādiņos esošajam bārija hromātam pašlaik nav alternatīvu, kas atbilstu visām pamatprasībām nolūkā nodrošināt EEI drošu darbību.

                     (8)

                     Alternatīvu trūkuma dēļ svina diazīda, svina stifnāta, svina dipikramāta, svina mīnija (svina tetroksīda), svina dioksīda un bārija hromāta aizstāšana vai neizmantošana dažos EEI komponentos zinātniski un tehniski nav realizējama. Atbrīvojums ir saskanīgs ar Eiropas Parlamenta un Padomes Regulu (EK) Nr. 1907/2006 (2) un tādējādi nevājina tajā noteikto vides un veselības aizsardzību.

                     (9)

                     Tāpēc ir lietderīgi piešķirt pieprasīto atbrīvojumu, proti, pieprasījumā ietvertos lietojumus iekļaut Direktīvas 2011/65/ES III pielikumā attiecībā uz 11. kategorijas elektriskajām un elektroniskajām iekārtām.

                     (10)

                     Pieprasītais atbrīvojums, sākot ar 2021. gada 20. aprīli, būtu jāpiešķir uz pieciem gadiem saskaņā ar Direktīvas 2011/65/ES 5. panta 2. punkta pirmo daļu. Ņemot vērā uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

                     (11)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES III pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2021. gada 31. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
               Tās piemēro minētos noteikumus no 2021. gada 1. novembra.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2021. gada 15. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

            PIELIKUMS
            Direktīvas 2011/65/ES III pielikumam pievieno šādu 45. ierakstu:

                           “45

                           Svina diazīds, svina stifnāts, svina dipikramāts, svina mīnijs (svina tetroksīds), svina dioksīds, kas ir civilām (profesionālām) vajadzībām paredzētu sprāgstvielu elektriskajos un elektroniskajos iniciatoros, un bārija hromāts, kas ir civilām (profesionālām) vajadzībām paredzētu sprāgstvielu elektrisko iniciatoru ilglaicīgas pirotehniskās aiztures lādiņos

                           Piemēro 11. kategorijai, un zaudē spēku 2026. gada 20. aprīlī.”


title: Komisijas Deleģētā direktīva (ES) 2021/884 (2021. gada 8. marts), ar ko attiecībā uz termiņu, uz kādu piešķir atbrīvojumu dzīvsudraba izmantošanai elektriskos rotējošos savienotājos, kurus izmanto intravaskulārās ultraskaņas attēlveidošanas sistēmās, groza Eiropas Parlamenta un Padomes Direktīvas 2011/65/ES IV pielikumu, lai to pielāgotu zinātnes un tehnikas attīstībai (Dokuments attiecas uz EEZ)

text:
                  2.6.2021

                  LV

                  Eiropas Savienības Oficiālais Vēstnesis

                  L 194/37

         KOMISIJAS DELEĢĒTĀ DIREKTĪVA (ES) 2021/884
         (2021. gada 8. marts),
         ar ko attiecībā uz termiņu, uz kādu piešķir atbrīvojumu dzīvsudraba izmantošanai elektriskos rotējošos savienotājos, kurus izmanto intravaskulārās ultraskaņas attēlveidošanas sistēmās, groza Eiropas Parlamenta un Padomes Direktīvas 2011/65/ES IV pielikumu, lai to pielāgotu zinātnes un tehnikas attīstībai
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2011/65/ES (2011. gada 8. jūnijs) par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā norādītās bīstamās vielas. Šis ierobežojums neattiecas uz noteiktām medicīniskām ierīcēm un monitoringa un kontroles instrumentiem specifiskiem lietojumiem, kam ir piemērots atbrīvojums un kas ir norādīti minētās direktīvas IV pielikumā.

                     (2)

                     Dažādās elektrisko un elektronisko iekārtu kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Dzīvsudrabs ir Direktīvas 2011/65/ES II pielikumā norādīta ierobežota lietojuma viela.

                     (4)

                     Ar Deleģēto direktīvu (ES) 2015/574 (2) Komisija piešķīra atbrīvojumu, kas ļauj dzīvsudrabu izmantot intravaskulārās ultraskaņas attēlveidošanas sistēmās (“atbrīvojums”), proti, šo lietojumu iekļāva Direktīvas 2011/65/ES IV pielikumā. Saskaņā ar minētās direktīvas 5. panta 2. punkta trešo daļu šis atbrīvojums bija spēkā līdz 2019. gada 30. jūnijam.

                     (5)

                     Komisija atbrīvojuma pagarināšanas pieteikumu (“pagarināšanas pieprasījums”) saņēma 2017. gada 6. oktobrī, tātad Direktīvas 2011/65/ES 5. panta 5. punktā noteiktajā termiņā. Saskaņā ar minēto noteikumu atbrīvojums paliek spēkā, līdz tiek pieņemts lēmums par pagarināšanas pieprasījumu.

                     (6)

                     Izvērtējot pieprasīto pagarinājumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu. Šajās apspriešanās saņemtās piezīmes tika publiskotas īpašā tīmekļvietnē.

                     (7)

                     Dzīvsudrabs tiek izmantots intravaskulārās ultraskaņas attēlveidošanas sistēmu elektriskos rotējošos savienotājos, kas nodrošina elektrovadīšanas ceļu starp rotējošo pārveidotāju un stacionāro elektronisko iekārtu. Ar dzīvsudraba izmantošanu tiek citstarp panākts, ka darbība norit augstākas frekvences režīmā, kas ļauj iegūt attēlus ar lielāku izšķirtspēju un ir labāk pacientiem.

                     (8)

                     Tā kā trūkst aizstājēju, dzīvsudraba aizstāšana vai neizmantošana attiecīgajos lietojumos nav zinātniski un tehniski realizējama. Atbrīvojums ir saskanīgs ar Eiropas Parlamenta un Padomes Regulu (EK) Nr. 1907/2006 (3) un tādējādi nevājina tajā noteikto vides un veselības aizsardzību.

                     (9)

                     Tāpēc ir lietderīgi atbrīvojumu pagarināt.

                     (10)

                     Atbrīvojums būtu jāpagarina uz maksimālo periodu, proti, 7 gadiem, līdz 2026. gada 30. jūnijam saskaņā ar Direktīvas 2011/65/ES 4. panta 3. punktu un 5. panta 2. punkta trešo daļu. Ņemot vērā rezultātus, kas tiek gūti, pastāvīgi meklējot uzticamu aizstājēju, gaidāms, ka atbrīvojuma ilgumam nebūs nelabvēlīgas ietekmes uz inovāciju.

                     (11)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES IV pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2022. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
               Tās minētos noteikumus piemēro no 2022. gada 1. jūlija.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2021. gada 8. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Komisijas Deleģētā direktīva (ES) 2015/574 (2015. gada 30. janvāris), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu dzīvsudraba izmantošanai intravaskulārās ultraskaņas attēlveidošanas sistēmās (OV L 94, 10.4.2015., 6. lpp.).

            (3)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

            PIELIKUMS
            Direktīvas 2011/65/ES IV pielikuma 42. ieraksta otro daļu aizstāj ar šādu:

               “Termiņš beidzas 2026. gada 30. jūnijā.”


title: Komisijas Deleģētā direktīva (ES) 2020/360 (2019. gada 17. decembris), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu svina lietošanai ar platīnu pārklātos platīna elektrodos, kurus izmanto dažiem vadītspējas mērījumiem (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/109

         KOMISIJAS DELEĢĒTĀ DIREKTĪVA (ES) 2020/360
         (2019. gada 17. decembris),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu svina lietošanai ar platīnu pārklātos platīna elektrodos, kurus izmanto dažiem vadītspējas mērījumiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās ierīces nesaturētu minētās direktīvas II pielikumā uzskaitītās bīstamās vielas. Ierobežojums neattiecas uz medicīniskām ierīcēm un monitoringa un kontroles instrumentiem specifiskiem lietojumiem, kam ir piemērots atbrīvojums un kas ir uzskaitīti minētās direktīvas IV pielikumā.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Svins ir Direktīvas 2011/65/ES II pielikumā uzskaitīta ierobežota izmantojuma viela.

                     (4)

                     Ar Deleģēto direktīvu 2014/73/ES (2) Komisija piešķīra atbrīvojumu, kas atļauj ar zināmiem nosacījumiem izmantot svinu ar platīnu pārklātos platīna elektrodos, kurus izmanto vadītspējas mērīšanai (“atbrīvojums”), proti, šos lietojumus iekļāva Direktīvas 2011/65/ES IV pielikumā. Saskaņā ar minētās direktīvas 5. panta 2. punkta trešo daļu šis atbrīvojums bija spēkā līdz 2018. gada 31. decembrim.

                     (5)

                     Komisija pieteikumu atbrīvojumu pagarināt (“pagarināšanas pieprasījums”) saņēma 2017. gada 30. jūnijā, tātad Direktīvas 2011/65/ES 5. panta 5. punktā noteiktajā termiņā. Saskaņā ar minēto noteikumu atbrīvojums paliek spēkā, līdz tiek pieņemts lēmums par pagarināšanas pieprasījumu.

                     (6)

                     Izvērtējot pieprasīto pagarinājumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu.

                     (7)

                     Svinu saturošus, ar platīnu pārklātus platīna elektrodus izmanto specializētos mērinstrumentos, kam jānodrošina noteikta mērījumu kvalitāte, piemēram, plašs diapazons, augsta precizitāte vai augsta uzticamība pie augstām skābju un sārmu koncentrācijām.

                     (8)

                     Tā kā trūkst uzticamu aizstājēju, svina aizstāšana vai neizmantošana attiecīgajos lietojumos attiecībā uz dažiem mērinstrumentiem nav zinātniski un tehniski realizējama. Atbrīvojuma pagarināšana ir saskanīga ar Eiropas Parlamenta un Padomes Regulu (EK) Nr. 1907/2006 (3) un tādējādi nevājina tajā noteikto vides un veselības aizsardzību.

                     (9)

                     Tāpēc ir lietderīgi atbrīvojumu pagarināt.

                     (10)

                     Atbrīvojums būtu jāpagarina uz maksimālo periodu, proti, 7 gadiem, līdz 2025. gada 31. decembrim saskaņā ar Direktīvas 2011/65/ES 4. panta 3. punktu un 5. panta 2. punkta trešo daļu. Ņemot vērā notiekošo uzticama aizstājēja meklējumu rezultātus, sagaidāms, ka atbrīvojuma ilgumam nebūs nelabvēlīgas ietekmes uz inovāciju.

                     (11)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES IV pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2021. gada 31. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2021. gada 1. aprīļa.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 17. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Komisijas 2014. gada 13. marta Deleģētā direktīva 2014/73/ES, ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai ar platīnu pārklātos platīna elektrodos, kurus izmanto vadītspējas mērīšanai (OV L 148, 20.5.2014., 80. lpp.).

            (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas 2011/65/ES IV pielikumā 37. punktu aizstāj ar šādu:

                           “37.

                           Svins ar platīnu pārklātos platīna elektrodos, ko izmanto vadītspējas mērīšanai apstākļos, kur ir izpildīts vismaz viens no šādiem nosacījumiem:

                                       a)

                                       tie ir plaša diapazona mērījumi, kuros, laboratorijā lietojot nezināmas koncentrācijas, vadītspējas diapazons aptver vairāk nekā vienu kārtu (piemēram, diapazons no 0,1 mS/m līdz 5 mS/m);

                                       b)

                                       tie ir ar šķīdumiem veikti mērījumi, kuros precizitāte +/– 1 % no paraugkopas vērtību diapazona un elektroda augsta korozijnoturība ir nepieciešama kaut vienam no minētajiem:

                                                   i)

                                                   šķīdumi, kuru skābums ir < pH 1;

                                                   ii)

                                                   šķīdumi, kuru sārmainība ir > pH 13;

                                                   iii)

                                                   gāzveida halogēnus saturoši korozīvi šķīdumi;

                                       c)

                                       tie vadītspējas mērījumi diapazonā virs 100 mS/m, kas veicami ar portatīviem instrumentiem.

                           Zaudē spēku 2025. gada 31. decembrī.”


title: Komisijas Deleģētā direktīva (ES) 2020/361 (2020. gada 17. decembris), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu sešvērtīgā hroma izmantošanai par pretkorozijas aģentu absorbcijas ledusskapju dzesēšanas sistēmās no oglekļa tērauda (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/112

         KOMISIJAS DELEĢĒTĀ DIREKTĪVA (ES) 2020/361
         (2020. gada 17. decembris),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu sešvērtīgā hroma izmantošanai par pretkorozijas aģentu absorbcijas ledusskapju dzesēšanas sistēmās no oglekļa tērauda
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās ierīces nesaturētu minētās direktīvas II pielikumā uzskaitītās bīstamās vielas. Šo ierobežojumu nepiemēro Direktīvas 2011/65/ES III pielikumā uzskaitītajiem lietojumiem, kam piešķirts atbrīvojums.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Sešvērtīgais hroms ir Direktīvas 2011/65/ES II pielikumā uzskaitīta ierobežota izmantojuma viela.

                     (4)

                     Direktīvas 2011/65/ES III pielikumā ir iekļauts atbrīvojums no ierobežojuma sešvērtīgā hroma izmantošanai par oglekļa tērauda dzesēšanas sistēmas pretkorozijas līdzekli absorbcijas ledusskapjos līdz 0,75 masas % dzesēšanas šķīdumā (“atbrīvojums”). Saskaņā ar minētās direktīvas 5. panta 2. punkta otro daļu šis atbrīvojums attiecībā uz 1.–7. un 10. kategoriju bija spēkā līdz 2016. gada 21. jūlijam.

                     (5)

                     Komisija pieteikumu atbrīvojumu pagarināt (“pagarināšanas pieprasījums”) saņēma 2015. gada 20. janvārī, tātad Direktīvas 2011/65/ES 5. panta 5. punktā noteiktajā termiņā. Saskaņā ar minēto noteikumu atbrīvojums paliek spēkā, līdz tiek pieņemts lēmums par pagarināšanas pieprasījumu.

                     (6)

                     Izvērtējot pieprasīto pagarinājumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu. Izvērtējumā, ņemot vērā Komisijas lēmumus par licencēm, kas nepieciešamas, lai laistu tirgū un/vai lietotu vielas, kuras minētas XIV pielikumā Eiropas Parlamenta un Padomes Regulai (EK) Nr. 1907/2006 (2), secināts, ka pašreizējais atbrīvojums attiecībā uz 1.–7. un 10. kategoriju ir jāsadala divos apakšierakstos, kuru formulējums nepārprotami atspoguļo zinātnes un tehnikas progresu, ciktāl tas attiecas uz sešvērtīgā hroma aizstājamību, kas ir atkarīga no lietojuma.

                     (7)

                     Sešvērtīgo hromu (Cr(VI)) izmanto par pretkorozijas aģentu absorbcijas ledusskapju dzesēšanas sistēmās no oglekļa tērauda Ar to pārklāj tērauda cauruļu iekšējo virsmu, lai pasargātu tās no dzesēšanas šķīduma, kas satur korozīvu amonjaku.

                     (8)

                     Attiecībā uz ražojumiem, kuru ieejas jauda ir ≥ 75 W, un sistēmām, kas pilnībā darbojas ar neelektriskajiem sildītājiem (respektīvi, ar ģeneratoriem ar augstu viršanas temperatūru), ko aptver pašreizējais atbrīvojums, sešvērtīgā hroma aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Atbrīvojums attiecībā uz šiem lietojumiem ir saskanīgs ar Eiropas Parlamenta un Padomes Regulu (EK) Nr. 1907/2006 (3) un tādējādi nevājina tajā noteikto vides un veselības aizsardzību.

                     (9)

                     Tāpēc ir lietderīgi saskaņā ar Direktīvas 2011/65/ES 4. panta 3. punktu un 5. panta 2. punkta otro daļu līdz 2021. gada 21. jūlijam pagarināt atbrīvojumu attiecībā uz ražojumiem ar ģeneratoriem ar augstu viršanas temperatūru. Ņemot vērā notiekošo uzticama aizstājēja meklējumu rezultātus, sagaidāms, ka atbrīvojuma ilgumam nebūs nelabvēlīgas ietekmes uz inovāciju.

                     (10)

                     Attiecībā uz ražojumiem, kuru ieejas jauda ir < 75 W (respektīvi, ar ģeneratoriem ar zemu viršanas temperatūru), ko aptver pašreizējais atbrīvojums, Direktīvas 2011/65/ES 5. panta 1. punktā paredzētie atbrīvojuma pagarināšanas nosacījumi vairs nav spēkā, tāpēc pagarināšanas pieprasījums būtu jānoraida. Atbrīvojumam attiecībā uz šiem lietojumiem saskaņā ar minētās direktīvas 5. panta 6. punktu vajadzētu zaudēt spēku, kad pagājuši 12 mēneši pēc dienas, kad spēkā stājusies šī direktīva.

                     (11)

                     Attiecībā uz 8., 9. un 11. kategoriju paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Minētās direktīvas III pielikumā juridiskās skaidrības labad būtu jānorāda atbrīvojumu derīguma termiņi.

                     (12)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES III pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2021. gada 31. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2021. gada 1. aprīļa.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2020. gada 17. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Tādu Eiropas Komisijas lēmumu kopsavilkums, kuri attiecas uz licencēm, kas nepieciešamas, lai laistu tirgū un/vai lietotu vielas, kuras minētas XIV pielikumā Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV C 48, 15.2.2017., 9. lpp.).

            (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.)

            PIELIKUMS
            Direktīvas 2011/65/ES III pielikumā 9. ierakstu aizstāj ar šādu:

                           “9.

                           Sešvērtīgais hroms, ko izmanto par pretkorozijas aģentu absorbcijas ledusskapju dzesēšanas sistēmās no oglekļa tērauda, tā saturam nepārsniedzot 0,75 % no dzesēšanas šķīduma masas.

                           Attiecas uz 8., 9. un 11. kategoriju un zaudē spēku:

                                       —

                                       2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskā monitoringa un kontroles instrumentiem,

                                       —

                                       2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm,

                                       —

                                       2024. gada 21. jūlijā attiecībā uz 9. kategorijas rūpnieciskā monitoringa un kontroles instrumentiem un attiecībā uz 11. kategoriju.

                           9(a)-I

                           Līdz 0,75 masas % sešvērtīgā hroma, kuru izmanto par pretkorozijas aģentu dzesēšanas šķīdumā, ko lieto tādu absorbcijas ledusskapju (tostarp minibāru) dzesēšanas sistēmās no oglekļa tērauda, kurus paredzēts pilnībā vai daļēji izmantot ar elektrisko sildītāju un kuru vidējā izmantotā elektriskā ieejas jauda < 75 W pastāvīgas ekspluatācijas apstākļos.

                           Piemēro 1.–7. un 10. kategorijai un zaudē spēku 2021. gada 5. martā.

                           9(a)-II

                           Līdz 0,75 masas % sešvērtīgā hroma, kuru izmanto par pretkorozijas aģentu dzesēšanas šķīdumā, ko lieto tādu absorbcijas ledusskapju dzesēšanas sistēmās no oglekļa tērauda:

                                       —

                                       kurus paredzēts pilnībā vai daļēji izmantot ar elektrisko sildītāju un kuru vidējā izmantotā elektriskā ieejas jauda ≥ 75 W pastāvīgas ekspluatācijas apstākļos,

                                       —

                                       kurus paredzēts pilnībā izmantot ar neelektrisku sildītāju.

                           Attiecas uz 1.–7. un 10. kategoriju un zaudē spēku 2021. gada 21. jūlijā.”


title: Komisijas Deleģētā direktīva (ES) 2020/362 (2019. gada 17. decembris), ar ko Eiropas Parlamenta un Padomes Direktīvas 2000/53/EK par nolietotiem transportlīdzekļiem II pielikumu groza attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tēraudaD (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/116

         KOMISIJAS DELEĢĒTĀ DIREKTĪVA (ES) 2020/362
         (2019. gada 17. decembris),
         ar ko Eiropas Parlamenta un Padomes Direktīvas 2000/53/EK par nolietotiem transportlīdzekļiem II pielikumu groza attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tēraudaD
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2000. gada 18. septembra Direktīvu 2000/53/EK par nolietotiem transportlīdzekļiem (1) un jo īpaši tās 4. panta 2. punkta b) apakšpunktu,
         tā kā:

                     (1)

                     saskaņā ar Direktīvas 2000/53/EK 4. panta 2. punkta a) apakšpunktu dalībvalstīm jāaizliedz svina, dzīvsudraba, kadmija vai sešvērtīgā hroma izmantošana tādu transportlīdzekļu materiālos un detaļās, ko laiž tirgū pēc 2003. gada 1. jūlija.

                     (2)

                     Direktīvas 2000/53/EK II pielikumā ir iekļauts to transportlīdzekļu materiālu un detaļu saraksts, kam nepiemēro direktīvas 4. panta 2. punkta a) apakšpunktā noteikto aizliegumu. 14. atbrīvojums attiecībā uz sešvērtīgā hroma izmantošanu ir jāgroza, lai saskaņotu minētā atbrīvojuma formulējumu ar līdzīgiem sešvērtīgā hroma izmantošanas atbrīvojumiem, kas paredzēti Eiropas Parlamenta un Padomes Direktīvā 2011/65/ES (2) un Eiropas Parlamenta un Padomes Regulā Nr. (EK) 1907/2006 (3).

                     (3)

                     14. atbrīvojuma izvērtēšana, ņemot vērā tehnikas un zinātnes progresu, ir ļāvusi secināt, ka, lai gan ir kļuvušas pieejamas piemērotas vielas, ar ko aizstāt sešvērtīgo hromu, tās vēl nevar izmantot ražojumos. Paredzams, ka nākotnē var kļūt pieejamas piemērotas sešvērtīgā hroma izmantošanas alternatīvas. Tāpēc ir lietderīgi sadalīt pašreizējo atbrīvojumu trīs apakšierakstos un noteikt beigu datumu diviem atbrīvojuma apakšierakstiem.

                     (4)

                     Tāpēc attiecīgi būtu jāgroza Direktīva 2000/53/EK.

               IR PIEŅĒMUSI ŠO DIREKTĪVU.

            1. pants
            Direktīvas 2000/53/EK II pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2020. gada 5. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 17. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 269, 21.10.2000., 34. lpp.

            (2)  Eiropas Parlamenta un Padomes 2011. gada 8. jūnija Direktīva 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (OV L 174, 1.7.2011., 88. lpp.).

            (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

            PIELIKUMS
            Direktīvas 2000/53/EK II pielikuma 14. ierakstu aizstāj ar šādu:

                           “14. Sešvērtīgais hroms kā pretkorozijas aģents absorbcijas ledusskapju dzesēšanas sistēmās no oglekļa tērauda, tā saturam nepārsniedzot 0,75 % no dzesēšanas šķīduma masas:

                                       i)

                                       ko paredzēts pilnībā vai daļēji izmantot ar elektrisko sildītāju, kura vidējā izmantotā elektriskā ieejas jauda < 75 W pastāvīgas ekspluatācijas apstākļos;

                                       ii)

                                       ko paredzēts pilnībā vai daļēji izmantot ar elektrisko sildītāju, kura vidējā izmantotā elektriskā ieejas jauda ≥ 75 W pastāvīgas ekspluatācijas apstākļos;

                                       iii)

                                       ko paredzēts pilnībā izmantot ar neelektrisku sildītāju.

                           Transportlīdzekļi, kuru tips apstiprināts pirms 2020. gada 1. janvāra, un šādu transportlīdzekļu rezerves daļas.
                           Transportlīdzekļi, kuru tips apstiprināts pirms 2026. gada 1. janvāra, un šādu transportlīdzekļu rezerves daļas.

                           X”


title: Komisijas Deleģētā direktīva (ES) 2020/363 (2019. gada 17. decembris), ar ko Eiropas Parlamenta un Padomes Direktīvas 2000/53/EK par nolietotiem transportlīdzekļiem II pielikumu groza attiecībā uz dažiem atbrīvojumiem svina un svina savienojumu izmantošanai detaļās (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/119

         KOMISIJAS DELEĢĒTĀ DIREKTĪVA (ES) 2020/363
         (2019. gada 17. decembris),
         ar ko Eiropas Parlamenta un Padomes Direktīvas 2000/53/EK par nolietotiem transportlīdzekļiem II pielikumu groza attiecībā uz dažiem atbrīvojumiem svina un svina savienojumu izmantošanai detaļās
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2000. gada 18. septembra Direktīvu 2000/53/EK par nolietotiem transportlīdzekļiem (1) un jo īpaši tās 4. panta 2. punkta b) apakšpunktu,
         tā kā:

                     (1)

                     saskaņā ar Direktīvas 2000/53/EK 4. panta 2. punkta a) apakšpunktu dalībvalstīm jāaizliedz svina, dzīvsudraba, kadmija un sešvērtīgā hroma izmantošana tādu transportlīdzekļu materiālos un detaļās, ko laiž tirgū pēc 2003. gada 1. jūlija.

                     (2)

                     Direktīvas 2000/53/EK II pielikumā ir iekļauts to transportlīdzekļu materiālu un detaļu saraksts, kam nepiemēro direktīvas 4. panta 2. punkta a) apakšpunktā noteikto aizliegumu. Saskaņā ar II pielikumu, 8.e, 8.f b) un 8.g atbrīvojums ir jāpārskata 2019. gadā. Arī 8.j atbrīvojums atkārtoti jāizvērtē, ņemot vērā jaunāko informāciju par tehnikas un zinātnes attīstību.

                     (3)

                     8.e un 8.g atbrīvojuma izvērtēšana, ņemot vērā minēto informāciju, ļāva secināt, ka patlaban nav pieejamas piemērotas alternatīvas svina izmantošanai materiālos un detaļās, uz kurām attiecas minētie atbrīvojumi. Tāpēc būtu jānosaka datums, kurā šie atbrīvojumi jāpārskata no jauna. Savukārt 8.g atbrīvojums būtu jāprecizē, nosakot šaurāku piemērošanas jomu. Lai ļautu autobūves nozarei pielāgoties šīm izmaiņām, 8.g atbrīvojuma pašreizējā darbības joma būtu jāsaglabā attiecībā uz transportlīdzekļiem, kuru tips apstiprināts pirms 2022. gada 1. oktobra, bet šā atbrīvojuma sašaurinātā darbības joma būtu jāpiemēro transportlīdzekļiem, kuru tips apstiprināts pēc minētā datuma.

                     (4)

                     8.f b) atbrīvojuma izvērtēšana ļauj secināt, ka svina izmantošana šā atbrīvojuma aptvertajos lietojumos nebūtu jāpagarina, jo svina izmantošanai šajos lietojumos ir alternatīvas.

                     (5)

                     Izvērtējot 8.j atbrīvojumu, ar ko piešķir atbrīvojumu svina izmantošanai lodmetālos laminētu stiklojumu lodēšanai, tika secināts, ka dažiem lietojumiem svina izmantošanai lodmetālos laminēta stiklojuma lodēšanai ir pieejamas alternatīvas. Tomēr ir dažas stikla rūtis un lietojumi, par kuriem nav skaidrības, vai šobrīd ir pieejamas piemērotas alternatīvas svina izmantošanai. Tāpēc ir lietderīgi noteikt jaunu, ierobežotāku 8.k atbrīvojumu šādām stikla rūtīm un lietojumiem.

                     (6)

                     8.j atbrīvojums attiecas tikai uz transportlīdzekļiem, kuru tips apstiprināts pirms 2020. gada 1. janvāra. Lai nodrošinātu, ka svinam joprojām tiek piešķirts atbrīvojums izmantošanai tajās stikla rūtīs un lietojumos, par kuriem nav skaidrības, vai pašlaik ir pieejamas piemērotas alternatīvas svina izmantošanai, jaunai 8.k atbrīvojums jāpiemēro iespējami drīz. Tāpēc šai direktīvai būtu jāstājas spēkā steidzamības kārtā.

                     (7)

                     Tāpēc attiecīgi būtu jāgroza Direktīva 2000/53/EK.

               IR PIEŅĒMUSI ŠO DIREKTĪVU.

            1.pants
            Direktīvas 2000/53/EK II pielikumu groza saskaņā ar šīs direktīvas pielikumu.

            2.pants

               1.   Dalībvalstis vēlākais līdz 2020. gada 5. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3.pants
            Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            4.pants
            Šī direktīva ir adresēta dalībvalstīm.

            Briselē, 2019. gada 17. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 269, 21.10.2000., 34. lpp.

            PIELIKUMS
            Direktīvas 2000/53/EK II pielikumu groza šādi:

                        1)

                        pielikuma 8.e ierakstu aizstāj ar šādu:

                                    “8.e Svins lodmetālos ar augstu kušanas temperatūru (t. i., svina sakausējumi ar svina saturu vismaz 85 % no masas)

                                    (2)

                                    X”

                        2)

                        pielikuma 8.f b) ierakstu aizstāj ar šādu:

                                    “8.f b) Svins, ko izmanto plastiski deformējamu kontaktspraudņu savienojumu sistēmās, izņemot transportlīdzekļa spraudkontaktu savienotāju spraudņsavienojumu zonā

                                    Transportlīdzekļi, kuru tips apstiprināts pirms 2024. gada 1. janvāra, un šādu transportlīdzekļu rezerves daļas

                                    X”

                        3)

                        pielikuma 8.g ierakstu aizstāj ar šādu:

                                    “8.g i) Svins lodmetālos stabilu elektrisko savienojumu izveidei starp pusvadītāja kristālu un nesēju apvērsto integrālshēmu (flip-chip) pakotnēs

                                    Transportlīdzekļi, kuru tips apstiprināts pirms 2022. gada 1. oktobra, un šādu transportlīdzekļu rezerves daļas

                                    X

                                    8.g ii) Svins lodmetālos stabilu elektrisko savienojumu izveidei starp pusvadītāja kristālu un nesēju apvērsto integrālshēmu (flip-chip) pakotnēs, kur elektriskais savienojums sastāv no jebkura šāda elementa:

                                                i)

                                                pusvadītāju tehnoloģijas mezgls ar izmēru vismaz 90 nm;

                                                ii)

                                                atsevišķs kristāls ar izmēru vismaz 300 mm2 jebkādā pusvadītāju tehnoloģijas mezglā;

                                                iii)

                                                grēdoto kristālu pakotnes ar kristāla izmēriem vismaz 300 mm2 vai silikona interpozeri ar izmēru vismaz 300 mm2.

                                    (2)
                                    Attiecas uz transportlīdzekļiem, kuru tips apstiprināts, sākot ar 2022. gada 1. oktobri, un šādu transportlīdzekļu rezerves daļām

                                    X”

                        4)

                        iekļauj šādu 8.k ierakstu:

                                    “8.k Sildierīču lodēšana (ar vismaz 0,5 A sildīšanas strāvu uz attiecīgo lodsavienojumu) pie laminēta stiklojuma atsevišķām rūtīm, kuru biezums nepārsniedz 2,1 mm. Atbrīvojums neaptver lodēšanu pie starppolimērā iegultiem kontaktiem.

                                    Transportlīdzekļi, kuru tips apstiprināts pirms 2024. gada 1. janvāra, un šiem transportlīdzekļiem paredzētas rezerves daļas

                                    X (4)”


title: Komisijas Deleģētā direktīva (ES) 2020/364 (2019. gada 17. decembris), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu kadmija izmantošanai dažos starojumizturīgos videokameru kineskopos (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/122

         KOMISIJAS DELEĢĒTĀ DIREKTĪVA (ES) 2020/364
         (2019. gada 17. decembris),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu kadmija izmantošanai dažos starojumizturīgos videokameru kineskopos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās ierīces nesaturētu minētās direktīvas II pielikumā uzskaitītās bīstamās vielas. Ierobežojums neattiecas uz medicīniskām ierīcēm un monitoringa un kontroles instrumentiem specifiskiem lietojumiem, kam ir piemērots atbrīvojums un kas ir uzskaitīti minētās direktīvas IV pielikumā.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Kadmijs ir Direktīvas 2011/65/ES II pielikumā minēta ierobežota izmantojuma viela.

                     (4)

                     Komisija 2015. gada 3. decembrī atbilstīgi Direktīvas 2011/65/ES 5. panta 3. punktam saņēma pieteikumu minētās direktīvas IV pielikumā iekļaut atbrīvojumu attiecībā uz kadmija izmantošanu dažos starojumizturīgu videokameru kineskopos (“pieprasītais atbrīvojums”).

                     (5)

                     Izvērtējot pieprasīto atbrīvojumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu.

                     (6)

                     Kadmijs videokameru kineskopos ir nepieciešams, lai panāktu apmierinošu tādu videokameru starojumizturību un optisko sniegumu, kas darbojas vidē, kur tās eksponētas lielam starojumam, piemēram, kodolelektrostacijās un kodolatkritumu pārstrādes rūpnīcās.

                     (7)

                     Pašlaik tirgū nav pieejamas bezkadmija alternatīvas, kas nodrošinātu vajadzīgo optiskā snieguma un pietiekamas starojumizturības kombināciju.

                     (8)

                     Tā kā trūkst uzticamu aizstājēju, kadmija aizstāšana vai neizmantošana dažos videokameru kineskopos zinātniski un tehniski nav realizējama. Atbrīvojums ir saskanīgs ar Eiropas Parlamenta un Padomes Regulu (EK) Nr. 1907/2006 (2) un tādējādi nevājina tajā noteikto vides un veselības aizsardzību.

                     (9)

                     Tāpēc ir lietderīgi piešķirt pieprasīto atbrīvojumu, proti, pieprasījumā ietvertos lietojumus iekļaut Direktīvas 2011/65/ES IV pielikumā attiecībā uz 9. kategorijas elektriskajām un elektroniskajām ierīcēm.

                     (10)

                     Prasītais atbrīvojums, sākot ar 2020. gada 5. martu, būtu jāpiešķir uz septiņiem gadiem saskaņā ar Direktīvas 2011/65/ES 5. panta 2. punkta pirmo daļu. Ņemot vērā notiekošo uzticama aizstājēja meklējumu rezultātus, sagaidāms, ka atbrīvojuma ilgumam nebūs nelabvēlīgas ietekmes uz inovāciju.

                     (11)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES IV pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2020. gada 31. augustam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2020. gada 1. septembra.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 17. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas 2011/65/ES IV pielikumā iekļauj šādu 44. punktu:

                           “44.

                           Kadmijs starojumizturīgos videokameru kineskopos, kas paredzēti kamerām, kuru izšķirtspēja centrā ir lielāka par 450 TVL un kuras izmanto vidē, kur tās eksponētas jonizējošam starojumam ar dozas jaudu, kas pārsniedz 100 Gy/h, un kopējo dozu, kas pārsniedz 100 kGy.

                           Piemēro 9. kategorijai. Zaudē spēku 2027. gada 31. martā.”


title: Komisijas Deleģētā Direktīva (ES) 2020/365 (2019. gada 17. decembris), ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai noteiktu iekšdedzes motoru lodmetālos un savienojumu pārklājumos (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/125

         KOMISIJAS DELEĢĒTĀ DIREKTĪVA (ES) 2020/365
         (2019. gada 17. decembris),
         ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai noteiktu iekšdedzes motoru lodmetālos un savienojumu pārklājumos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās ierīces nesaturētu minētās direktīvas II pielikumā uzskaitītās bīstamās vielas. Šo ierobežojumu nepiemēro Direktīvas 2011/65/ES III pielikumā uzskaitītajiem lietojumiem, kam piešķirts atbrīvojums.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Svins ir Direktīvas 2011/65/ES II pielikumā uzskaitīta ierobežota izmantojuma viela.

                     (4)

                     Ar Deleģēto direktīvu (ES) 2014/72/ES (2) Komisija piešķīra atbrīvojumu, t. i., atļāva svinu izmantot tādos lodmetālos un tādu elektrisko un elektronisko detaļu savienojumu pārklājumos un drukātu shēmas plašu pārklājumos, ko izmanto aizdedzes blokos un citās elektriskās vai elektroniskās motora vadības sistēmās, kuras tehnisku apsvērumu dēļ jāuzstāda vai nu tieši uz pārnēsājamiem iekšdedzes motoriem, vai to karterī vai cilindrā (Eiropas Parlamenta un Padomes Direktīvas 97/68/EK (3) klases SH:1, SH:2 un SH:3) (“atbrīvojums”), proti, iekļāva šos lietojumus Direktīvas 2011/65/ES III pielikumā. Saskaņā ar minētās direktīvas 5. panta 2. punkta otro daļu šis atbrīvojums attiecībā uz 1.–7. un 10. kategoriju bija spēkā līdz 2018. gada 31. decembrim.

                     (5)

                     Komisija pieteikumu atbrīvojumu pagarināt (“pagarināšanas pieprasījums”) attiecībā uz 6. un 11. kategoriju saņēma 2017. gada 30. jūnijā, tātad Direktīvas 2011/65/ES 5. panta 5. punktā noteiktajā termiņā. Saskaņā ar minēto noteikumu atbrīvojums paliek spēkā, līdz tiek pieņemts lēmums par pagarināšanas pieprasījumu.

                     (6)

                     Izvērtējot pieprasīto pagarinājumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu.

                     (7)

                     Svinu parasti izmanto par sakausējuma elementu lodmetālos, jo tas pazemina kušanas punktu. Ir sekmīgi testēti alternatīvi materiāli, ar ko var aizstāt šo ierobežota lietojuma vielu. Tomēr ir nepieciešams papildu laiks, lai pārliecinātos par bezsvina produktu uzticamību.

                     (8)

                     Patlaban tirgū nav pieejamas bezsvina alternatīvas, kas atbrīvojuma aptvertajos lietojumos nodrošinātu pietiekamu uzticamības līmeni.

                     (9)

                     Tā kā trūkst uzticamu aizstājēju, svina aizstāšana vai neizmantošana atsevišķos pārnēsājamos iekšdedzes motoros nav zinātniski un tehniski realizējama. Tāpēc ir lietderīgi atbrīvojumu pagarināt. Atbrīvojuma pagarināšana ir saskanīga ar Eiropas Parlamenta un Padomes Regulu (EK) Nr. 1907/2006 (4) un tādējādi nevājina tajā noteikto vides un veselības aizsardzību.

                     (10)

                     Atbrīvojums attiecībā uz 1.–7., 10. un 11. kategoriju būtu jāpagarina līdz 2022. gada 31. martam saskaņā ar Direktīvas 2011/65/ES 4. panta 3. punktu un 5. panta 2. punkta pirmo daļu. Ņemot vērā notiekošo uzticama aizstājēja meklējumu rezultātus, sagaidāms, ka atbrīvojuma ilgumam nebūs nelabvēlīgas ietekmes uz inovāciju.

                     (11)

                     Attiecībā uz 8. un 9. kategoriju paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Minētās direktīvas III pielikumā juridiskās skaidrības labad būtu jānorāda atbrīvojumu derīguma termiņi.

                     (12)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES III pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2021. gada 31. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2021. gada 1. aprīļa.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 17. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Komisijas 2014. gada 13. marta Deleģētā direktīva 2014/72/ES, ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu svina lietošanai tādos lodmetālos un tādu elektrisko un elektronisko detaļu savienojumu pārklājumos un drukātu shēmas plašu pārklājumos, ko izmanto aizdedzes blokos un citās elektriskās un elektroniskās motora vadības sistēmās (OV L 148, 20.5.2014., 78. lpp.).

            (3)  Eiropas Parlamenta un Padomes 1997. gada 16. decembra Direktīva 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai (OV L 59, 27.2.1998., 1. lpp.). Direktīva 97/68/EK ir aizstāta ar Eiropas Parlamenta un Padomes 2016. gada 14. septembra Regulu (ES) 2016/1628 par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza Regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).

            (4)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas 2011/65/ES III pielikumā 41. punktu aizstāj ar šādu:

                           “41.

                           Svins tādos lodmetālos un tādu elektrisko un elektronisko detaļu savienojumu pārklājumos un drukātu shēmas plašu pārklājumos, ko izmanto aizdedzes blokos un citās elektriskās vai elektroniskās motora vadības sistēmās, kuras tehnisku apsvērumu dēļ jāuzstāda vai nu tieši uz pārnēsājamiem iekšdedzes motoriem, vai to karterī vai cilindrā (Eiropas Parlamenta un Padomes Direktīvas 97/68/EK (*1) klases SH:1, SH:2 un SH:3)

                           Piemēro visām kategorijām. Zaudē spēku:

                                       —

                                       2022. gada 31. martā attiecībā uz 1.–7., 10. un 11. kategoriju,

                                       —

                                       2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskā monitoringa un kontroles instrumentiem,

                                       —

                                       2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm,

                                       —

                                       2024. gada 21. jūlijā attiecībā uz 9. kategorijas rūpnieciskā monitoringa un kontroles instrumentiem.

               (*1)  Eiropas Parlamenta un Padomes 1997. gada 16. decembra Direktīva 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai (OV L 59, 27.2.1998., 1. lpp.).”


title: Komisijas Deleģētā direktīva (ES) 2020/366 (2019. gada 17. decembris), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai par tāda polivinilhlorīda termisko stabilizatoru, ko izmanto atsevišķās in vitro diagnostikas medicīniskajās ierīcēs asins, citu ķermeņa šķidrumu un ķermeņa gāzu analīzei (Dokuments attiecas uz EEZ)

text:
                  5.3.2020

                  LV

                  Eiropas Savienības Oficiālais Vēstnesis

                  L 67/129

         KOMISIJAS DELEĢĒTĀ DIREKTĪVA (ES) 2020/366
         (2019. gada 17. decembris),
         ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai par tāda polivinilhlorīda termisko stabilizatoru, ko izmanto atsevišķās in vitro diagnostikas medicīniskajās ierīcēs asins, citu ķermeņa šķidrumu un ķermeņa gāzu analīzei
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
         tā kā:

                     (1)

                     Direktīvas 2011/65/ES 4. panta 1. punkts prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Ierobežojums neattiecas uz medicīniskām ierīcēm un monitoringa un kontroles instrumentiem specifiskiem lietojumiem, kam ir piemērots atbrīvojums un kas ir uzskaitīti minētās direktīvas IV pielikumā.

                     (2)

                     Dažādās elektrisko un elektronisko ierīču kategorijas, kam piemēro Direktīvu 2011/65/ES, ir uzskaitītas minētās direktīvas I pielikumā.

                     (3)

                     Svins ir Direktīvas 2011/65/ES II pielikumā uzskaitīta ierobežota izmantojuma viela.

                     (4)

                     Ar Deleģēto direktīvu (ES) 2015/573 (2) Komisija piešķīra atbrīvojumu, kas atļauj izmantot svinu par tāda polivinilhlorīda (PVC) termisko stabilizatoru, ko lieto par bāzes materiālu ampērmetriskos, potenciometriskos un konduktometriskos elektroķīmiskajos sensoros, kurus izmanto in vitro diagnostikas medicīniskajās ierīcēs asins, citu ķermeņa šķidrumu un ķermeņa gāzu analīzei (“atbrīvojums”), proti, šo lietojumu iekļāva Direktīvas 2011/65/ES IV pielikumā. Saskaņā ar minētās direktīvas 5. panta 2. punkta trešo daļu šis atbrīvojums bija spēkā līdz 2018. gada 31. decembrim.

                     (5)

                     Komisija pieteikumu atbrīvojumu pagarināt (“pagarināšanas pieprasījums”) saņēma 2017. gada 25. maijā, tātad Direktīvas 2011/65/ES 5. panta 5. punktā noteiktajā termiņā. Saskaņā ar minēto noteikumu atbrīvojums paliek spēkā, līdz tiek pieņemts lēmums par pagarināšanas pieprasījumu.

                     (6)

                     Izvērtējot pieprasīto pagarinājumu, notika arī apspriešanās ar ieinteresētajām personām saskaņā ar Direktīvas 2011/65/ES 5. panta 7. punktu.

                     (7)

                     Attiecīgo in vitro medicīnisko ierīču (asins analizatoru) PVC sensorkartītēs esošais svins uzlabo sensoru sniegumu, kas ir vajadzīgs, lai piepildītos ražojuma informatīvajos materiālos iekļautie apgalvojumi par to, cik ticamas ir ar šādām ierīcēm izdarītās analīzes, un tādējādi izpildītu Eiropas Parlamenta un Padomes Direktīvā 98/79/EK (3) noteiktās prasības.

                     (8)

                     Lai gan tirgū ir pieejamas bezsvina tehnoloģijas, ko dažu analizatoru ražošanā izmanto citi ražotāji, ir vajadzīgs vairāk laika, lai testētu, cik uzticami ir aizstājēji, ko paredzēts izmantot šim konkrētajam lietojumam, par ko iesniegts pagarināšanas pieprasījums.

                     (9)

                     Ja atbrīvojumu nepagarinātu, paredzams, ka tas ļautu izvairīties no 157 kg svina nonākšanas Savienības tirgū. Tomēr tas radītu vajadzību aizstāt visu diagnostikas ierīci un tādējādi priekšlaikus rastos 112 000 kg elektrisko un elektronisko iekārtu atkritumu. Turklāt tam būtu nozīmīga sociālekonomiskā ietekme uz veselības aprūpes pakalpojumu sniedzējiem, kuri izmanto attiecīgās ierīces.

                     (10)

                     Atbrīvojums nevājina Eiropas Parlamenta un Padomes Regulā (EK) Nr. 1907/2006 (4) noteikto vides un veselības aizsardzību. Tā kā Regulā (EK) Nr. 1907/2006 jau ir paredzēta svina ierobežošana PVC, atbrīvojums būtu piešķirams uz īsu periodu – 2 gadiem –, lai nodrošinātu pilnīgu saskanību ar minēto regulu, kad attiecīgais ierobežošanas process būs noslēdzies.

                     (11)

                     Tāpēc ir lietderīgi atbrīvojumu pagarināt.

                     (12)

                     Atbrīvojums attiecas uz elektrisko un elektronisko iekārtu 8. kategoriju, kam ir piemērojama Direktīva 2011/65/ES, un to vajadzētu pagarināt uz 2 gadiem, sākot no 2020. gada 5. marta, saskaņā ar Direktīvas 2011/65/ES 5. panta 2. punkta trešo daļu. Ņemot vērā notiekošo uzticama aizstājēja meklējumu rezultātus, sagaidāms, ka atbrīvojuma ilgumam nebūs nelabvēlīgas ietekmes uz inovāciju.

                     (13)

                     Tāpēc Direktīva 2011/65/ES būtu attiecīgi jāgroza,

               IR PIEŅĒMUSI ŠO DIREKTĪVU.

            1. pants
            Direktīvas 2011/65/ES IV pielikumu groza saskaņā ar šīs direktīvas pielikumu.

            2. pants

               1.   Dalībvalstis vēlākais līdz 2021. gada 31. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
               Tās piemēro minētos noteikumus no 2021. gada 1. aprīļa.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

            3. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            4. pants
            Šī direktīva ir adresēta dalībvalstīm.

            Briselē, 2019. gada 17. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 174, 1.7.2011., 88. lpp.

            (2)  Komisijas 2015. gada 30. janvāra Deleģētā direktīva (ES) 2015/573, ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai polivinilhlorīda sensoros in vitro diagnostikas medicīniskajās ierīcēs (OV L 94, 10.4.2015., 4. lpp.).

            (3)  Eiropas Parlamenta un Padomes 1998. gada 27. oktobra Direktīva 98/79/EK par medicīnas ierīcēm, ko lieto in vitro diagnostikā (OV L 331, 7.12.1998., 1. lpp.).

            (4)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.).

            PIELIKUMS
            Direktīvas 2011/65/ES IV pielikumā 41. punktu aizstāj ar šādu:

                           “41.

                           Svins kā tāda polivinilhlorīda (PVC) termiskais stabilizators, ko lieto par bāzes materiālu ampērmetriskos, potenciometriskos un konduktometriskos elektroķīmiskajos sensoros, kurus izmanto in vitro diagnostikas medicīniskajās ierīcēs asins, citu ķermeņa šķidrumu un ķermeņa gāzu analīzei.

                           Zaudē spēku 2022. gada 31. martā.”